# Plaques de matrícula de Puerto Rico

Les Plaques de matrícula de Puerto Rico es componen d'un sistema de combinació alfanumèric format per tres lletres i tres xifres (ex. ABC 123). Els caràcters són de color negre sobre un fons blanc reflectant. El nom del territori, "PUERTO RICO", apareix centrat a la part superior i l'eslògan "ISLA DEL ENCANTO" està centrat a baix.
Les plaques les expedeix la Directoría de Servicios al Conductor (CESCO) i des del 2012 és possible obtenir una placa de matrícula amb el format de les de la Unió Europea.

## Història

Es creu que el territori no incorporat de Puerto Rico va exigir per primera vegada que els seus residents registressin els seus vehicles de motor i mostressin matrícules el 1906. A partir de l'1 de juliol de 1916, es van emetre plaques anuals amb diferents esquemes de colors cada any fiscal.

### Models de 1930 fins avui dia

El 1956, el Canadà i els Estats Units d'Amèrica van arribar a un acord amb l'Associació Americana d'Administradors de Vehicles de Motor, l'Associació de Fabricants d'Automòbils i el Consell Nacional de Seguretat en que es concretava una mida única de les plaques de vehicles de passatgers a 150 mm per 300 mm (6 per 12 polzades), amb forats per poder-les muntar espaiats 180 mm (7 polzades), tot i que les dimensions o poden variar lleugerament segons la jurisdicció. Puerto Rico també van adoptar aquests estàndards a partir del 1955-1956.
| Data d'expedició | Disseny | Lema | Combinació utilitzada | Notes |
| 1930 | Caràcters en negre sobre fons blanc. "PR" en vertical a la dreta i "1930-1031" centrat a baix. | Sense lema | 1234 | Plaques de mida 5 1/2" x 13 1/8". |
| 1950 | Caràcters en blanc sobre fons verd fosc. "1950-51" centrat a dalt i "PUERTO RICO" a baix. | Sense lema | 12-345 | Des del 1948 i fins al 1955 les mides són 5 7/8" x 12 3/4". |
| 1951 | Caràcters en vermell sobre fons blanc. "1951-52" centrat a dalt i "PUERTO RICO" a baix. | Sense lema | 12-345 | |
| 1952 | Caràcters en groc sobre fons negre. "1952-53" centrat a dalt i "PUERTO RICO" a baix. | Sense lema | 12-345 | |
| 1953 | Caràcters en negre sobre fons groc. "1953-54" centrat a dalt i "PUERTO RICO" a baix. | Sense lema | 12-345 | |
| 1954 | Caràcters en blanc sobre fons blau marí. "1954-55" centrat a dalt i "PUERTO RICO" a baix. | Sense lema | 12-345 | |
| 1955 | Caràcters en negre sobre fons blanc. "1955-56" centrat a dalt i "PUERTO RICO" a baix. | Sense lema | 12-345 | S'introdueix la placa de mides estàndard 6x12 polzades. |
| 1956 | Caràcters en blanc sobre fons vermell. "1956-57" centrat a dalt i "PUERTO RICO" a baix. | Sense lema | 123-456 | |
| 1957 | Caràcters en groc sobre fons negre. "1957-58" centrat a dalt i "PUERTO RICO" a baix. | Sense lema | 123-456 | Canvi de tipografia. |
| 1958 | Caràcters en blanc sobre fons blau marí. "1958-59" centrat a dalt i "PUERTO RICO" a baix. | Sense lema | 123-456 | |
| 1967 | Caràcters en groc sobre fons blau marí. "PUERTO RICO" centrat a baix. | Sense lema | 123-456 | |
| 1970-73 | Caràcters en blau marí sobre fons carabassa. Silueta de l'illa envoltant la combinació i "PUERTO RICO" centrat a baix. | Sense lema | 123X456 | |
| 1974 | Caràcters en negre sobre fons blanc. "PUERTO RICO" centrat a baix. | Sense lema | 123A456 | |
| 1976 | Caràcters en negre sobre fons blanc. "75 PUERTO RICO 76" centrat a baix. | Sense lema | 123A456 | |
| 1978 | Caràcters en negre sobre fons blanc. "PUERTO RICO" centrat a baix. | Sense lema | 123A456 | |
| 1987-2001 i 2003-07 | Caràcters en negre sobre fons blanc reflectant. "PUERTO RICO" centrat a dalt. | "Isla Del Encanto" centrat a baix. | ABC 123 | |
| 2002-03 | Caràcters en negre sobre una imatge gràfica de la bandera dels EUA i l'escut i bandera de Puerto Rico. "PUERTO RICO" i "CINCUENTENARIO" centrat a dalt, "ESTADO LIBRE ASOCIADO DE PUERTO RICO" i "1952-2002" centrat a baix. | "CINCUENTENARIO" a dalt. | ABC 123 | |
| 2008-Febrer 2023 | Caràcters en negre sobre una imatge gràfica d'una garita del castell de San Felipe del Morro. "PUERTO RICO" centrat a dalt. | "ISLA DEL ENCANTO" centrat a baix. | ABC 123 | Les primeres plaques porten un guinet entre lletres i xifres, després desapareix. S'ofereix la possibilitat d'expedir plaques de mida europea. |
| Març 2023-avui dia | Caràcters en negre sobre fons blanc reflectant. "PUERTO RICO" centrat a dalt. | "ISLA DEL ENCANTO" centrat a baix. | 123 | Es torna a la base de les plaques de 1987. |

## Altres tipus
### Personalitzades

Puerto Rico permet l'emissió de plaques personalitzades amb un cost addicional, prèvia aprovació pel Departament de Transport i Obres Públiques de la combinació i que compleixin un seguit de requisits com són:
* Que ha de tenir un mínim de quatre (4) i un màxim de set (7) caràcters (xifres, lletres o combinació de totes dues),
* Que no pot portar gravades paraules grolleres, ofensives o de mal gust, dígits o noms de marques registrades, sigles utilitzades en el comerç, lletres o combinacions d'aquestes que puguin tenir semblança o igual ateses les plaques del govern de Puerto Rico o del govern Federal.
* Que no hagi estat expedida prèviament.

### Especials

S'ofereix diversos models de plaques especials per a automòbils.
| Data d'expedició | Tipus | Disseny | Lema | Combinació utilitzada | Notes |
| 2009–2012 | Mayagüez 2010 | Caràcters en negre sobre fons blanc reflectant. "PUERTO RICO" centrat a dalt i logotip de Mayagüez 2010 entre la combinació. | "ISLA DEL ENCANTO" centrat a baix. | ABC 123 | Emesa per a commemorar els Jocs Centreamericans i del Carib de 2010. |
| 2012–2013 | Placa europea | Caràcters en negre sobre fons blanc reflectant amb la imatge impresa de l'edifici de l'oficina del governador de Puerto Rico i una franja vertical verd llimona a l'esquerra amb les frases "PUERTO RICO DO IT BETTER" centrat a dalt i "PUERTO RICO LO HACE MEJOR" Aa baix. | | ABC 123 | |
| 2013–2015 | Puerto Rico Manatee | Caràcters en negre sobre una imatge gràfica d'un fons marí amb un manatí al centre. "PUERTO RICO" centrat a dalt. | "San Juan Estuary" centrat a baix. | ABC 123 | |
| 2017–2018 | Comité Olímpico de Puerto Rico | Caràcters en negre sobre una imatge gràfica d'esports i el logotip del Comitè Olímpic. "COMITÉ OLÍMPICO DE PUERTO RICO" centrat en dues línies a dalt. | | ABC 123 | |
| 2020–2021 | Make-A-Wish Foundation | Caràcters en negre sobre una imatge gràfica reflectant. "Make-A-Wish PUERTO RICO" centrat en dues línies a dalt i un estel groc amb "30 Aniversario" entre la combinació. | "Transformando vidas, un deseo a la vez" centrat a baix. | ABC 123 | |
| 2022–2023 | Roberto Clemente | Caràcters en negre sobre fons blanc reflectant. "PUERTO RICO" centrat a dalt i la silueta de Roberto Clemente entre la combinació. | "ISLA DEL ENCANTO" centrat a baix. | ABC 123 | Commemoració dels 50 anys dels 3.000 hits aconseguits pel jugador de beisbol Roberto Clemente. |

### Taxi turístic

Combinació formada per quatre xifres seguides de les lletres "TT" per "Taxi Turístico" (ex. 1234TT)

## Vegeu també

* Plaques de matrícula dels Estats Units d'Amèrica

## Referències

* ↑ «Puerto Rico License Plates» (en anglès). Licenseplates.cc. [Consulta: 16 febrer 2025].
* 1 2 3 «Solicitud de Licencias.» (en castellà). CESCO. [Consulta: 18 febrer 2025].
* 1 2 «Puerto Rico: Passenger». All About License Plates 1llengua=anglès. [Consulta: 16 febrer 2025].
* 1 2 Garrish, Christopher «Reconsidering the Standard Plate Size». Automobile License Plate Collectors Association Magazine, Vol. 62, No. 5, 10-2016 [Consulta: 14 febrer 2025].
* 1 2 3 «Puerto Rico: Sizes» (en anglès). All About License Plates. [Consulta: 18 febrer 2025].
* ↑ «SOLICITUD TABLILLAS ESPECIALES PERSONALIZADAS PARA CIUDADANOS PARTICULARES» (en castellà). DIRECTORÍA DE SERVICIOS AL CONDUCTOR. [Consulta: 18 febrer 2025].
* ↑ «Roberto Clemente» (en anglès). National Baseball Hall of Fame. [Consulta: 18 febrer 2025].